|  |
| --- |
|  |
| Versjon 1.3**17.04.2018** |
| **Prosedyreregler for konkurranse** |
| **Minibusstjenester Område vest 2019**  |

Innhold

[Innhold 1](#_Toc506539730)

[1 Innledning 3](#_Toc506539731)

[1.1 Overordnet om anskaffelsen 3](#_Toc506539732)

[1.2 Om Ruter 3](#_Toc506539733)

[1.3 Oppdragets omfang 3](#_Toc506539734)

[1.4 Særlige elementer i denne konkurransen 4](#_Toc506539735)

[1.5 Kontraktens varighet 4](#_Toc506539736)

[1.6 Frister for konkurransen 4](#_Toc506539737)

[1.7 Konkurransegrunnlagets oppbygning 5](#_Toc506539738)

[2 Gjennomføring av konkurransen 5](#_Toc506539739)

[2.1 Konkurransegjennomføringsverktøy 5](#_Toc506539740)

[2.2 Spørsmål, svar, rettelser, supplering eller endring av konkurransegrunnlaget 5](#_Toc506539741)

[2.3 Tilbudskonferanse 6](#_Toc506539742)

[3 Kvalifisering til konkurransen 6](#_Toc506539743)

[3.1 Kvalifikasjonskrav 6](#_Toc506539744)

[3.2 Samarbeid med andre foretak 7](#_Toc506539745)

[3.3 Egenerklæringsskjema (ESPD) og innlevering av forespørsel om å delta 7](#_Toc506539746)

[3.3.1 Generelt om ESPD 7](#_Toc506539747)

[3.3.2 Nasjonale avvisningsgrunner 7](#_Toc506539748)

[3.3.3 Samlet angivelse av alle kvalifikasjonskrav i ESPD-skjemaet 8](#_Toc506539749)

[3.3.4 Støtte fra andre virksomheter 8](#_Toc506539750)

[3.4 Avvisning av tilbyder 9](#_Toc506539751)

[4 Tilbudets innhold og organisering 9](#_Toc506539752)

[4.1 Generelt 9](#_Toc506539753)

[4.2 Deloppdrag 9](#_Toc506539754)

[4.3 Parallelle tilbud 9](#_Toc506539755)

[4.4 Alternative tilbud 9](#_Toc506539756)

[4.5 Miljøopsjoner vedlegg 8 10](#_Toc506539757)

[4.6 Språk 10](#_Toc506539758)

[4.7 Tilbudets oppbygning 10](#_Toc506539759)

[5 Innlevering og behandling av tilbud 10](#_Toc506539760)

[5.1 Innlevering 10](#_Toc506539761)

[5.2 Avvik fra konkurransegrunnlaget 11](#_Toc506539762)

[5.3 Avvisning 11](#_Toc506539763)

[6 Gjennomføring av forhandlinger 11](#_Toc506539764)

[7 Avlysning og totalforkastelse 12](#_Toc506539765)

[8 Tildelingskriterier 12](#_Toc506539766)

[8.1 Tildelingskriterier 12](#_Toc506539767)

[8.2 Nærmere om tildelingskriteriet Pris (40 %) 13](#_Toc506539768)

[8.3 Nærmere om tildelingskriteriet Miljømessige egenskaper (30 %) 14](#_Toc506539769)

[8.4 Nærmere om tildelingskriteriet Kvalitet på gjennomføring av oppdraget (15%) 14](#_Toc506539770)

[8.5 Nærmere om tildelingskriteriet Kvalitet og funksjonalitet på bussmateriell, driftsstabilitet og funksjonalitet (15 %) 14](#_Toc506539771)

[9 Innsyn 14](#_Toc506539772)

[10 Kontraktsinngåelse 15](#_Toc506539773)

# Innledning

## Overordnet om anskaffelsen

Ruter (også «Oppdragsgiver») inviterer med dette kvalifiserte tilbydere til å gi tilbud i konkurransen om minibusstjenester for Akershus vest.

Konkurransen gjennomføres i henhold til lov om offentlige anskaffelser av 17.6.2016 <https://lovdata.no/dokument/NL/lov/2016-06-17-73> og forskrift om offentlige anskaffelser 2016-08-12.

Konkurransen blir gjennomført som konkurranse med forhandling.

Tilbyderne oppfordres til og har ansvaret for å gjennomgå konkurransegrunnlaget nøye og sette seg inn i reglene for konkurransen. Hvis konkurransegrunnlaget oppleves som uklart, oppfordres tilbyderne til å stille spørsmål til Ruter.

## Om Ruter

Ruter er et aksjeselskap som har ansvaret for planlegging, koordinering, og markedsføring av rutegående kollektivtrafikk i Oslo og Akershus. Tilskudd til driften ytes av Oslo kommune og Akershus fylkeskommune.

Konsentra As er tildelt det praktiske ansvaret for å koordinere, planlegge og formidle spesial-transporten. Konsentra er et heleid datterselskap av Oppdragsgiver Ruter As. For tiden gjelder dette skoleskyss for de som av ulike årsaker ikke har eller kan benytte et ordinært kollektivtilbud. Konsentra har i tillegg administrativt ansvar for bestillings- og servicelinjene i Akershus.

Ruter er ikke selv et operatørselskap, men kjøper som Oppdragsgiver transporttjenester av flere buss-, bane-, trikk- og båtselskaper som utfører den daglige transporten. I tillegg til ordinær rutetransport har Oppdragsgiver ansvaret for skolekjøring i Akershus.

For ytterligere informasjon om Ruter vises det til Oppdragsgivers hjemmesider: <http://www.ruter.no>

## Oppdragets omfang

Oppdraget omfatter transporttjenester i form av innleie av minibuss, inklusive sjåfør, innenfor det tidsrom som fremgår av vedlegg 1 Oppdragsbeskrivelse.

Minibussene som skal leies inn vil hovedsakelig bli benyttet til skoleskyss og andre transportoppdrag, som for eksempel service og bestillingstransport, i Asker og Bærum til/ fra Oslo- og innenfor Oslo, se nærmere i vedlegg 1 Oppdragsbeskrivelse.

Konkurransen består av fire deloppdrag kategorisert etter biltype.

I 2020 vil kommune Røyken og Hurum i Buskerud innlemmes i Asker kommune i Akershus, og skolekjøring i dette området vil være en del av oppdraget.

## Særlige elementer i denne konkurransen

Ruter vil gjøre tilbyderne særlig oppmerksom på elementene nedenfor som skiller seg noe fra Ruters tidligere konkurranser om minibusstjenester:

* Med denne anskaffelsen innføres konseptet Transport as a Service (TaaS). Dette betyr at IT-tjenestene skal leveres gjennom en distribuert arkitekturmodell med klare grensesnitt for leveranse og ansvar, bygget på europeiske spesifikasjoner og standarder som definert av ITxPT (www.itxpt.org). Operatøren har alt operasjonelt-, teknisk- og forvaltningsansvar for hele sin disponerte flåte, og fullt ansvar for anskaffelser, installasjoner og drift av nødvendig utstyr. Konseptet er nærmere beskrevet i vedlegg 1 og bilag 2 til vedlegg 1.
* Miljøopsjoner på busser med nullutslippsteknologi jf. punkt 4.5 og vedlegg 8.

## Kontraktens varighet

Oppdraget gjelder for perioden fra 1. august 2019 og fem år frem tid, med mulighet for inntil ett års forlengelse, se vedlagte kontrakt.

## Frister for konkurransen

Oppdragsgiver har satt opp følgende foreløpige fremdriftsplan:

|  |  |  |
| --- | --- | --- |
| **Aktivitet** | **Dato** | **Klokkeslett** |
| Frist for å stille spørsmål i kvalifiseringsfasen | 15.03.2018 |  |
| **Frist for å levere forespørsel om å delta i konkurransen** | 22.03.2018 | Kl 12:00 |
| Avgjørelse om kvalifisering med meddelelse til tilbyderne | 04.04.2018 |  |
| Tilbudskonferanse – kun for kvalifiserte tilbydere | 10.04.2018 |  |
| Frist for å stille spørsmål til konkurransegrunnlaget | 19.04.2018 |  |
| Siste dag Oppdragsgiver legger ut svar på spørsmål evt. også oppdatering av konkurransegrunnlaget | 24.04.2018 |  |
| **Frist for innlevering av tilbud (tilbudsfrist)** | 30.04.2018. | Kl 12:00 |
| Forhandlinger og reviderte tilbud | mai. 2018 |  |
| Forventet tildeling | 21.06.2018 |  |
| Vedståelsesfrist  | 31.08.2018 |  |
| Oppstart av Oppdraget (dato er endelig) | 01.08.2019 |  |

Forhandlingene med tilbyderne er planlagt i perioden uke 20 til 23

Oppdragsgiver presiserer at fremdriftsplanen er veiledende, og at forskyvninger kan finne sted innenfor den periode tilbudet er bindende (vedståelsesfristen).

## Konkurransegrunnlagets oppbygning

Konkurransegrunnlaget består av følgende 2 deler:

1. Prosedyrebeskrivelsen (dette dokument) som inneholder informasjon og rettledning i konkurransefasen.

2. Avtalen som angir vilkår for tjenesten og regulerer kontraktsforholdet mellom Oppdragsgiver og Operatøren med følgende vedlegg:

Vedlegg 1 Oppdragsbeskrivelse

Vedlegg 2 Krav til bussmateriellet

Vedlegg 3 Rutebeskrivelse

Vedlegg 4 Tilbudsskjema på godtgjørelse

Vedlegg 5 Skjema for påkravsgaranti

Vedlegg 6 Databehandleravtale

Vedlegg 7 Handlingsregler for Ruters leverandører

Vedlegg 8 Beskrivelse av miljøopsjon

# Gjennomføring av konkurransen

## Konkurransegjennomføringsverktøy

Ruter benytter konkurransegjennomføringsverktøy («KGV») fra EU-Supply for kunngjøring og gjennomføring av konkurransen: <https://eu.eu-supply.com/login.asp>

## Spørsmål, svar, rettelser, supplering eller endring av konkurransegrunnlaget

Tilbyderne oppfordres til å foreta en grundig gjennomgang av konkurransegrunnlaget for å avdekke eventuelle uklarheter. En slik gjennomgang bør gjennomføres på et så tidlig tidspunkt at det er tid til å korrigere uklarhetene før tilbud inngis.

Alle spørsmål fra tilbyderne vedrørende konkurransen rettes skriftlig via EU-Supply. Alle spørsmål som gir grunnlag for et svar som inneholder nye eller endrede opplysninger vil være tilgjengelige for alle tilbydere evt. i anonymisert (omarbeidet) form gjennom EU-Supply. Oppdragsgiver vil bare svare på spørsmål fra tilbydere gjennom EU-supply.

I perioden frem til fristen for siste reviderte tilbud, har Oppdragsgiver anledning til å foreta ikke-vesentlige rettelser, suppleringer, og endringer av konkurransegrunnlaget. Informasjon om dette vil bli lagt ut på EU-Supply.

## Tilbudskonferanse

Oppdragsgiver inviterer Tilbydere tilbudskonferanse, Tilbudskonferansen gjennomføres den 10.04.2018 kl. 09:00 – 14:00 i Dronningens gate 40. Kvalifiserte tilbydere har anledning til å stille med inntil 3 Påmelding må skje senest 06.04.2018.

# Kvalifisering til konkurransen

## Kvalifikasjonskrav

|  |
| --- |
| **Kvalifikasjons- og dokumentasjonskrav** |
| **Kvalifikasjonskrav** | **Dokumentasjonskrav** |
| **Skatteattest for skatt og merverdiavgift**  |
| Tilbyderen skal ha ordnede forhold til skattemyndighetene | • Tilbydere skal framlegge skatteattest for skatt og merverdiavgift fra skattemyndighetene. Attesten skal ikke være eldre enn 6 måneder regnet fra søknadsfristens utløp. |
| **Krav til tilbyderens finansielle og økonomiske stilling**  |
| Tilbyderen skal ha tilfredsstillende økonomisk og finansiell kapasitet til å gjennomføre leveransen.  | • I søknaden skal det fremlegges styrebehandlet årsregnskap - med revisorberetning, styrets beretning og årsrapport for de to siste årene• Det skal legges frem kredittvurdering fra et anerkjent, uavhengig kredittvurderingsselskap.  |
| **Krav til tilbyderens juridiske stilling samt organisering**  |
| Tilbyderen skal være et lovlig etablert foretak | • Firmaattest, ikke eldre enn 6 måneder regnet fra søknadsfristens utløp. |
| Tilbyderen skal ha god vandel | • Det skal fremlegges besvart egenerklæring om vandel |
| **Krav til tilbyderens tekniske og faglige kvalifikasjoner** |
| Tilbyderen skal fylle vilkårene for utøvelse av persontransport i rute gitt i forskrift av 26. mars 2003 nr. 401 om yrkestransport innenlands med motorvogn og fartøy kan delta i konkurransen. | • Kopi av løyve (dersom det foreligger) – eventuelt dokumentasjon som kreves ved søknad om løyve. |
| Tilbyderen må ha tilstrekkelig erfaring og kompetanse med relevans for dette oppdraget | • Dokumentasjon av faglige kvalifikasjoner og kompetanse.  |
| Tilbyderen må ha et tilfredsstillende internkontrollsystem | • Internkontrollsystemet som vil ligge til grunn for gjennomføring av Oppdraget skal dokumenteres.  |

## Samarbeid med andre foretak

Tilbydere kan om nødvendig støtte seg på andre foretaks kapasitet for å oppfylle kravene til økonomisk og finansiell kapasitet eller de tekniske og faglige kvalifikasjonene.

Dersom tilbydere ønsker å støtte seg på andre foretaks kapasitet må andre foretaks kvalifikasjoner dokumenteres i tråd med dokumentasjonskravene. I tillegg må det dokumenteres at den potensielle tilbyderen vil ha rådighet over de nødvendige ressursene, for eksempel ved å legge frem en forpliktelseserklæring/økonomiske garantier. Se nærmere om utfylling av ESPD-skjema for samarbeidende foretak nedenfor.

Tilbydere bærer likevel selv ansvaret for at de ikke opptrer i strid med reglene i Konkurranseloven (kkl.) særlig § *10 Konkurransebegrensende avtaler mellom foretak*.

Dersom det avdekkes at en tilbyder, har handlet i strid med konkurranselovens bestemmelser og i den forbindelse har vedtatt overtredelsesgebyr eller er dømt for overtredelse av konkurranseloven, vil en kontrakt med Oppdragsgiver ikke ha noen rettsvirkning ihht. kkl. § 10, andre ledd. I slike tilfeller har Oppdragsgiver rett til å tre ut av kontrakten med tilbyderen med umiddelbar virkning uten ansvar for de økonomiske tap motparten påføres.

Oppdragsgiver kan i dette tilfelle kreve dekket det økonomiske tapet en ny konkurranse påfører ham inklusive kostnader i forbindelse med utsettelse og forsinket oppstart av ny kontrakt med ny leverandør.

## Egenerklæringsskjema (ESPD) og innlevering av forespørsel om å delta

### Generelt om ESPD

Det følger av forskrift om offentlige anskaffelser § 17-1 at tilbyderen skal levere det europeiske egenerklæringsskjemaet («ESPD») sammen med forespørselen om å delta i konkurransen, som en foreløpig dokumentasjon på at tilbyderen oppfyller kvalifikasjonskravene ovenfor, og på at det ikke foreligger grunner for avvisning.

Som en følge av at det skal gjennomføres en prekvalifisering, vil imidlertid Oppdragsgiver foretrekke at de dokumentasjonskrav som fremgår i punkt 3.1 ovenfor oppfylles allerede i forespørselen om å delta i konkurransen. Det er imidlertid tilstrekkelig at egenerklæringen foreligger sammen med forespørselen. Tilbyderen vil da bli bedt om å ettersende de dokumenter som er angitt så snart som mulig.

ESPD-skjemaet fylles ut i EU-supply.

Generell informasjon om egenerklæringsskjemaet finnes på [www.anskaffelser.no](http://www.anskaffelser.no).

### Nasjonale avvisningsgrunner

I ESPD del III: Avvisningsgrunner, seksjon D er det inntatt følgende punkt: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i § 24-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i anskaffelsesforskriften § 24-2 rent nasjonale avvisningsgrunner:

-  § 24-2 (2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- § 24-2 (3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Samlet angivelse av alle kvalifikasjonskrav i ESPD-skjemaet

Tilbyderen skal fylle ut ESPD-skjemaets del II, III, IV og VI.

For del IV gjelder følgende:

I denne konkurransen kan tilbyderne i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a. Det vil si at resten av del IV ikke skal fylles ut.

### Støtte fra andre virksomheter

Tilbyderen kan støtte seg på andre virksomheter for å oppfylle kravene til økonomisk og finansiell stilling og/eller tekniske og faglige kvalifikasjoner. Tilbyderen skal i så fall dokumentere at han har rådighet over disse ressursene, ved å fremlegge en forpliktelseserklæring fra den eller de aktuelle virksomhetene.

I tillegg skal det fremlegges dokumentasjon på de aktuelle virksomheters kvalifikasjoner i henhold til kvalifikasjonskravene nedenfor, avhengig av hvilket eller hvilke kvalifikasjonskrav virksomheten skal bidra med å oppfylle.

For virksomheter som tilbyderen støtter seg på, skal det også leveres separate og signerte egenerklæringsskjema (ESPD). I tillegg skal det leveres dokumentasjon i henhold til punkt 3.1 for disse virksomhetene.

Dersom tilbyderen støtter seg på andre virksomheter for å oppfylle kravene til økonomisk og finansiell stilling, krever Oppdragsgiver at de er solidarisk ansvarlige for utførelsen av kontrakten.

Dersom tilbyderen støtter seg på andre virksomheter for å oppfylle kravene til faglige kvalifikasjoner eller kravene til relevant faglig erfaring, skal disse virksomhetene utføre arbeidene som krever slike kvalifikasjoner.

## Avvisning av tilbyder

Tilbydere som ikke oppfyller kvalifikasjonskravene eller der det foreligger øvrig pliktige avvisningsgrunner vil bli avvist. Øvrige regler vedrørende avvisning av tilbydere følger av anskaffelsesforskriften § 24-2 følgende. Dette gjelder både «skal» og «kan»-avvisningsregler.

# Tilbudets innhold og organisering

## Generelt

Kun kvalifiserte tilbydere vil bli invitert til å inngi tilbud i konkurransen.

Eventuelle rettelser, supplering eller endring av konkurransegrunnlaget som Oppdragsgiver foretar i tilbudsfasen vil forsøksvis bli meddelt innen 10 dager før tilbudsfristens utløp.

I tilbudet skal tilbyder benytte skriftstørrelse minimum 10 pkt. Det skal videre være 1,5 linjeavstand og 2,5 cm marg på høyre og venstre side og min 1,5 cm marg på topp og bunn.

## Deloppdrag

Det er anledning til å gi tilbud på ett eller flere deloppdrag (minibusskategorier) beskrevet i dette konkurransegrunnlaget. Hvert deloppdrag vil bli tildelt en operatør alene, følgelig må det leveres tilbud på hele vognantallet i deloppdraget, både hel- og deltids busser.

Hvis tilbyder leverer tilbud på flere deloppdrag, aksepterer Oppdragsgiver at det leveres felles eksemplar av vedlegg og bilag som er identiske for tilbudene på de forskjellige deloppdragene, såfremt det fremgår klart av tilbudsbrevet hva som skiller tilbudene på de forskjellige deloppdragene.

## Parallelle tilbud

Tilbydere kan levere inntil to -2- parallelle tilbud pr. deloppdrag. Det skal være forskjellige miljøløsninger i de parallelle tilbudene. Dersom miljøløsningen innebærer en annen måte å løse oppdraget på, må det også omfattes av det parallelle tilbudet.

Hvis tilbyder leverer parallelle tilbud, kan tilbyder velge å levere to -2- komplette tilbud per deloppdrag. Oppdragsgiver aksepterer imidlertid at det leveres ett felles tilbudsbrev og ett felles eksemplar av vedlegg og bilag som er identiske for de parallelle tilbudene, såfremt det fremgår klart av tilbudsbrevet hva som skiller de parallelle tilbudene.

## Alternative tilbud

Det tillates ikke at det leveres alternative tilbud. Med alternative tilbud menes tilbud med avvik fra konkurransens minstekrav.

## Miljøopsjoner vedlegg 8

Det skal leveres tilbud på en (Deloppdrag A, B og C) eller to opsjoner (Deloppdrag D). Opsjonene har ulike tidspunkter for mulighet for utløsning, se nærmere beskrivelse i vedlegg 8.

Tilbyder skal i svar på vedlegg 8 beskrive ulikhetene mellom hvordan Oppdraget med utløst miljøopsjon og uten utløst miljøopsjon skal gjennomføres.

## Språk

Tilbudet skal være utformet på norsk.

## Tilbudets oppbygning

Tilbydere som leverer tilbud til konkurransen skal fylle ut tilbudsoversiktene til hvert vedlegg og innlevere dokumentasjon som angitt nedenfor. Dokumentasjon skal inndeles i egne vedlegg etter følgende; fremlegges med følgende inndeling

**Tilbudsbrev med utfylte tilbudsoversikter og følgende vedlegg:**

Vedlegg 1: Tilbyders svar på Oppdragsbeskrivelse

Vedlegg 2: Tilbyders svar på Krav til bussmateriellet

Vedlegg 3: Tilbyders svar på Rutebeskrivelse

Vedlegg 4: Tilbyders utfylte Tilbudsskjema på godtgjørelse

Vedlegg 5: Bekreftelse fra finansinstitusjon på at påkravsgaranti vil bli gitt

Vedlegg 6: Tilbyders aksept av Databehandleravtalen

Vedlegg 7: Tilbyders aksept av Handlingsregler for Ruters leverandører

Vedlegg 8: Tilbyders svar på Miljøopsjonen

Tilbydere som leverer dokumentasjon på en annen måte enn den som er beskrevet i dette punktet, kan ikke forvente at dokumentasjonen som er levert på en annen måte vil bli vurdert.

# Innlevering og behandling av tilbud

## Innlevering

Innlevering, tilbudsregistrering og åpning skjer i EU-Supply. Tilbud mottatt etter tilbudsfristens utløp vil bli avvist.

Ruter benytter KGV (konkurransegjennomføringsverktøy) for kunngjøring og gjennomføring av konkurranser. For å levere tilbud i denne konkurransen må leverandørene benytte systemet. Registrering er gratis og registrering skjer her: [eu.eu-supply.com](https://eu.eu-supply.com/login.asp?timeout=1&target=%2Fapp%2Fprofiles%2Fmembers%2Easp%3FUID%3D249176%26OID%3D42). Ruter anbefaler alle leverandørene om å starte arbeidet i god tid før fristen. Tilbud kan sendes flere ganger og revideres helt opp til fristen. Ruter vil kun se tilbudet etter fristen.

## Avvik fra konkurransegrunnlaget

Dersom det i tilbudet er forhold hvor det er ment å avvike fra konkurransegrunnlaget, skal dette fremgå tydelig av tilbudsbrevet.

Alle avvik og forbehold skal være beskrevet presist og entydig, og det skal fremgå hva avviket gjelder. Det skal vedlegges en oversikt som uttømmende angir alle avvik. Oversikten skal inneholde en henvisning til hvor i tilbudet avviket er nærmere beskrevet.

Avvikets betydning for den tilbudte prisen bør beregnes av tilbyder. Oppdragsgiver har likevel en plikt til selv å vurdere priskonsekvens av alle avvik.

## Avvisning

Regler om avvisning av tilbud følger hovedsakelig av, § 24-8 og § 24-9. Dette gjelder både «skal» og «kan»-avvisningsregler.

Det bemerkes at avvik fra krav formulert i konkurransegrunnlaget som «A», «skal» eller «må» eller liknende uttrykk, ikke i seg selv nødvendigvis medfører at avviket er vesentlig. Dette vil bero på en helhetlig vurdering av avviket.

# Gjennomføring av forhandlinger

Konkurransen gjennomføres som en konkurranse med forhandling i faser.

Før første forhandlingsrunde kan den enkelte tilbyder, innenfor de grenser som følger av regelverket, bli bedt om tilleggsopplysninger dersom dette anses nødvendig. Oppdragsgivers eventuelle behov for tilleggsopplysninger og/eller avklaringer vil bli meddelt skriftlig pr. e-post.

Oppdragsgiver kan forhandle om endringer eller suppleringer av alle sider ved tilbudene, forretningsmessige vilkår, pris og tekniske spesifikasjoner. Dersom forhandlingene fører til endring av tilbudet, skal endringene dokumenteres skriftlig i et revidert tilbud fra tilbyder. Forhandlingene skal skje i samsvar med de grunnleggende kravene, det vil si likebehandling, forutsigbarhet, etterprøvbarhet og forholdsmessighet.

Gjennomføringen av forhandlinger i faser innebærer at tilbyderne må være forberedt på at Oppdragsgiver reduserer antall tilbud det forhandles med underveis i forhandlingene. Hvis tilbyderne benytter anledningen til å levere parallelle tilbud, vil Ruter forholde seg til tilbudene gjennom forhandlingsfasene, men ikke nødvendigvis tilbyderne. Tilbyderne må dermed være forberedt på at samtlige tilbud fra tilbyderen kan fases ut.

En reduksjon av antall tilbud vil skje på bakgrunn av tildelingskriteriene jf. punkt 8. Ved behov forbeholder Oppdragsgiver seg retten til å redusere antall tilbud før første forhandlingsrunde. Hvis det ikke blir foretatt noen innledende utvelgelse av tilbud, vil det bli forhandlet om alle tilbud, og alle tilbydere vil få anledning til å revidere sine tilbud.

Dersom tilbyder har fått ett parallelt tilbud faset ut, kan ikke tilbyders gjenstående, reviderte eller endelige tilbud ha samme materielldisponering som det tidligere utfasede alternativet. Med materielldisponering i tilbudet forstås forholdet mellom ulike busskategorier per linje. Innenfor disse rammene kan tilbyder vurdere endringer i materiell. Tilbyder kan også forbedre andre elementer i tilbudet som følger av endret materiellsammensetning.

Om forhandlinger vil Oppdragsgiver presisere følgende: Tilbydere vil få tilbakemelding på tilbudt pris og/eller kvalitet i form av en angivelse av om den tilbudte prisen er «i øvre/midtre/nedre sjikt» (såfremt det er tre eller flere tilbud). Er det færre enn tre tilbud vil tilbakemeldingen bli tilpasset antall tilbud. Tilbydere vil deretter få mulighet til å forbedre sin pris og levere sitt beste tilbud. Det vil skje ved levering av et revidert tilbud.

# Avlysning og totalforkastelse

Oppdragsgiver kan avlyse konkurransen eller forkaste alle tilbud dersom det foreligger saklig grunn.

# Tildelingskriterier

## Tildelingskriterier

Kontrakten tildeles den tilbyderen som etter Oppdragsgivers vurdering har levert det beste forholdet mellom pris og kvalitet, basert på kriteriene i kolonne A nedenfor. Kriterienes vekt er angitt i kolonne B. Hvilke sider ved tilbudet som vurderes fremgår av kolonne C, med utdypninger i teksten nedenfor.

I evalueringen av tildelingskriteriene vil Oppdragsgiver benytte en poengskala fra 0 – 10 poeng i evalueringen av hvert kriterium.

I evalueringen av det enkelte tildelingskriterium vil det relativt sett beste tilbudet i konkurransen få 10 poeng. Vinneren av konkurransen vil være den som vektet får flest poeng på tildelingskriteriene.

Opsjoner vil bli evaluert på lik linje som ordinære tilbud under alle tildelingskriteriene knyttet til kvalitet, oppstilt i tabellen under. Pris har en egen vekt oppstilt under punkt 8.2.

Delområde A, B og C: Ordinært tilbud delvekt 50 %, og opsjon 2 delvekt 50 %.

Delområde D: Ordinært tilbud delvekt 35 %, opsjon 1 delvekt 35 % og opsjon 2 delvekt 30 %.

|  |  |  |  |
| --- | --- | --- | --- |
| **Deloppdrag** | **Ordinært tilbud** | **Opsjon 1** | **Opsjon 2** |
| Deloppdrag A | 50 % | x | 50 % |
| Deloppdrag B | 50 % | x | 50 % |
| Deloppdrag C | 50 % | x | 50 % |
| Deloppdrag D | 35 % | 35 % | 30 % |

Eksempel deloppdrag A: Kvalitet på gjennomføring av oppdragethar en total vekt på 15 %. Under denne vil det være to delvekter, hvor ordinært tilbud vektes 50 % og opsjon vektes 50 % i henhold til tabellen over. Det samme gjelder for alle tildelingskriteriene knyttet til kvalitet.

|  |  |  |
| --- | --- | --- |
| **Tildelingskriterium** | **Vekting**  | **Oppdragsgivers vurdering** |
| **Pris** | 40 % | Vurdering av tilbudt pris for tjenesten.**Dokumentasjon:** Utfylt tilbudsskjema på godtgjørelse, vedlegg 4. |
| **Kvalitet på gjennomføring av oppdraget** | 15 % | Vurdering av kvaliteten på tilbyderens besvarelse av vedlegg 1 Oppdragsbeskrivelsen, herunder løsningsbeskrivelse på TaaS tjenestene.**Dokumentasjon:** Svar på relevante evalueringskrav i vedlegg 1 med tilhørende bilag, se også Tilbudsoversikt |
| **Kvalitet på bussmateriell, driftsstabilitet og funksjonalitet** | 15 % | Vurdering av kvaliteten på tilbyderens besvarelse av vedlegg 2: Bussmateriell.**Dokumentasjon:** Svar på relevante evalueringskrav i vedlegg 2 med tilhørende bilag, se også Tilbudsoversikt |
| **Miljøegenskaper** | 30 % | Vurdering av tilbudets egenskaper som gir en positiv miljøeffekt. Dette gjelder:- Klimagassreduksjon (drivstoff)- Støynivå- Andre miljøtiltak**Dokumentasjon:** Svar på relevante evalueringskrav i - Vedlegg 1 Oppdragsbeskrivelse- Vedlegg 2 Krav til bussmateriellet- Vedlegg 3 RutebeskrivelseEn oversikt finnes også i Tilbudsoversikt, (merket grønt) |

## Nærmere om tildelingskriteriet Pris (40 %)

Oppdragsgiver vil evaluere den årlige totale godtgjørelsen (innleietime og kapitalkost) på hvert deloppdrag. Pris pr innleietime vil bli veid med estimert antall timer på heltid og deltid jfr pkt 3.11 i Oppdragsbeskrivelsen, og forventet bruk av normaltid og øvrig tid jfr pkt 4.3 i Kontrakten.

Oppdragsgiver gjør oppmerksom på at det ved evaluering av pris/godtgjørelse vil bli lagt en sterkt utslagsgivende modell til grunn. 30 % høyere pris enn beste pris vil gi null (0) poeng på tildelingskriteriet pris.

Under er vektingen av det ordinære tilbudet, opsjoner og endringspriser på de ulike deloppdragene:

|  |  |  |  |  |
| --- | --- | --- | --- | --- |
| **Deloppdrag** | **Ordinært tilbud** | **Opsjon 1** | **Opsjon 2** | **Tabell 2 Endringspriser** |
| Deloppdrag A | 50 % | x | 45 % | 5 % |
| Deloppdrag B | 50 % | x | 45 % | 5 % |
| Deloppdrag C | 50 % | x | 45 % | 5 % |
| Deloppdrag D | 35 % | 30 % | 30 % | 5 % |

Eventuelle avvik som har betydning for pris legges til på prisen etter en «worst case» vurdering av betydningen av avviket.

## Nærmere om tildelingskriteriet Miljømessige egenskaper (30 %)

Tildelingskriteriet Miljømessige egenskaper bedømmes ut i fra tilbyderens besvarelse tilbudet som påvirker følgende elementer:

* Klimagassreduksjon (drivstoff)
	+ Tilbyder skal vedlegge dokumentasjon på at valgt drivstoffleverandør vil være i stand til å kunne levere drivstoff med tilstrekkelig gode miljøegenskaper som gjør det mulig for tilbyder å innfri sin forpliktelse. Dokumentasjonen over drivstoffets klimagassreduksjon skal være i tråd med kravene gitt i forskrift om begrensning i bruk av helse- og miljøfarlige kjemikalier og andre produkter (produktforskriften).
* Støynivå
* Andre miljøtiltak:
	+ Bruk av fornybare materialer
	+ Øvrige miljøtiltak inkludert i tilbudet

## Nærmere om tildelingskriteriet Kvalitet på gjennomføring av oppdraget (15%)

Tildelingskriteriet Kvalitet på gjennomføring av oppdraget bedømmes ut fra de tilbudte løsningsforslagene. Oppdragsgiver vil premiere løsninger som gir relevant merverdi utover de kravene som er oppstilt i Vedlegg 1 Oppdragsbeskrivelse.

* Se beskrivelse i Bilag 1, som gir en oversikt over hvilke elementer som vil bli evaluert.

## Nærmere om tildelingskriteriet Kvalitet og funksjonalitet på bussmateriell, driftsstabilitet og funksjonalitet (15 %)

Tildelingskriteriet Kvalitet og funksjonalitet på bussmateriell bedømmes ut fra det tilbudte materiellets kvalitet og funksjonalitet utover de oppstilte minstekrav.

Oppdragsgiver vil legge vekt på løsninger som gir merverdi for kundene vedrørende kvalitet på materiell.

* Se beskrivelse i Bilag 1, hvilke elementer som vil bli evaluert.

# Innsyn

Ruter er underlagt offentleglova og denne lovens regler om innsyn i søknader/tilbud som Ruter mottar. Innsyn i søknader/tilbud i denne konkurransen vil uansett ikke bli gitt før tildelingen av oppdraget er gjennomført.

Tilbydere skal først levere en sladdet versjon av endelig tilbud etter reviderte versjoner. Det medfører at tilbydere ikke skal levere en sladdet versjon av tilbudet før det blir gitt beskjed om at den aktuelle tilbyder er faset ut eller blir tilbudt kontrakt.

Ruter forbeholder seg retten til å vurdere om sladdede opplysninger faktisk er forretningshemmeligheter. Ved tvilstilfeller vil dette bli tatt opp med den enkelte Tilbyder.

# Kontraktsinngåelse

Alle tilbydere som har gitt et tilbud vil motta en begrunnet meddelelse om hvilket tilbud som er valgt for minibusstjenester i Område vest. Det vil bli gitt en klagefrist på minimum 10 kalenderdager. Kontrakten vil bli inngått umiddelbart etter utløpet av klagefristen.

Bindende avtale er inngått først når kontrakt er underskrevet av begge parter.